СОФИЙСКИ УНИВЕРСИТЕТ “Св. КЛИМЕНТ ОХРИДСКИ”

ФАКУЛТЕТ ПО ПЕДАГОГИКА

***ПРЕВЕНЦИЯ НА АГРЕСИЯТА В УЧИЛИЩЕ***

Курсът има за цел да запознае участниците с проявленията на агресията в училищна среда, да им даде основни знания и умения за разпознаване на формите на агресивно поведение, причините за него, условията и факторите, които го провокират и коригират, както и конкретни методи, подходи и техники за овладяването му, вкл. при взаимодействие с извънучилищни фактори.

Това се постига чрез:

* разкриване на значимостта на проблема в личностен и социален контекст и ролята на различни фактори за неговото възникване и преодоляване;
* представяне на варианти на общуване с децата и необходими комуникативни умения в процеса на общуването с тях, чрез които се снижава вероятността за изява или за по-нататъшно развитие на агресивност;
* запознаване с методически похвати и техники за предотвратяване и преодоляване на агресия;
* представяне на специфични направления на работа по превенция на агресията и насилието в училищна среда, у нас и в чужбина;
* усвояване на познания за планиране и осъществяване на ефективно взаимодействие на училищно и извънучилищно ниво, с вътрешноучилищни фактори и външни специалисти и компетентни органи, институции, ангажирани с проблема за превенцията на агресията;
* анализиране на различни конфликти, свързани с агресия и насилие от страна на децата и спрямо тях, както и на стратегии за предотвратяване, редуциране и преодоляване на агресивни действия.

Обучението има методическа насоченост и в него се прилагат: беседа, дискусия, мозъчна атака, анализ на текстове, решаване на казуси, ролеви игри.

**Форма на завършване:** разработка на частен проблем по темата, негово презентиране и дискусионно обсъждане

**Продължителност**: 30 часа, разпределени в 5 дни

**Квалификационен документ**: На успешно завършилите курсисти се издава **удостоверение от СУ „Св. Климент Охридски“**.

*Ръководител: доц. д-р Тони Манасиева*